ગુજરાતી કવિતામાં પોતાના આગવા અવાજ દ્વારા વિશિષ્ટ ઉર્મિકાવ્યો અને દિર્ઘકાવ્યોના સર્જન દ્વારા કવિ વિનોદ જોશી આદરપાત્ર સ્થાન ધરાવે છે તેમજ તેમના ગીતોની પ્રસ્તુતિ ગુજરાતી કાવ્ય સંગીતના મોખરાના સ્વરકારો અને ગાયકો દ્વારા થયેલી છે, સ્વરપ્રેમીઓમાં પણ અત્યંત લોકપ્રિય છે. ગુજરાતી સાહિત્યમાં વિનોદ જોશી પોતાના લયહિલ્લોળથી મંડિત ગીત રચનાઓ તથા પ્રલંબ કાવ્યોના અનોખા કવિ, અભ્યાસુ વક્તા અને તટસ્થ વિવેચક તરીકે સુવિખ્યાત છે.